CELEX: 62022CN0100
Language: el
Date: 2022-02-13 00:00:00
Title: Υπόθεση C-100/22 P: Αναίρεση που άσκησε στις 13 Φεβρουαρίου 2022 ο KY κατά της αποφάσεως που εξέδωσε το Γενικό Δικαστήριο (πρώτο τμήμα) την 1η Δεκεμβρίου 2021 στην υπόθεση T-433/20, KY κατά Δικαστηρίου της Ευρωπαϊκής Ένωσης

20.6.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 237/25
            
         
      Αναίρεση που άσκησε στις 13 Φεβρουαρίου 2022 ο KY κατά της αποφάσεως που εξέδωσε το Γενικό Δικαστήριο (πρώτο τμήμα) την 1η Δεκεμβρίου 2021 στην υπόθεση T-433/20, KY κατά Δικαστηρίου της Ευρωπαϊκής Ένωσης
      (Υπόθεση C-100/22 P)
      (2022/C 237/33)
      Γλώσσα διαδικασίας: η γαλλική
      
         Διάδικοι
      
      
         Αναιρεσείων: KY (εκπρόσωποι: N. Maes, J.-N. Louis, δικηγόροι)
      
         Αντίδικο κατ’ αναίρεση: Δικαστήριο της Ευρωπαϊκής Ένωσης
      
         Αιτήματα
      
      Ο αναιρεσείων ζητεί από το Δικαστήριο:
      
                  —
               
               
                  να αναιρέσει την απόφαση του Γενικού Δικαστηρίου της 1ης Δεκεμβρίου 2021, στην υπόθεση T-433/20·
               
            
                  —
               
               
                  κατόπιν τούτου, εξετάζοντας το ίδιο την ουσία της υποθέσεως:
               
            
                  —
               
               
                  να κρίνει την προσφυγή παραδεκτή και βάσιμη·
               
            
                  —
               
               
                  να ακυρώσει την απόφαση με την οποία απορρίφθηκε το αίτημα του αναιρεσείοντος περί επιστροφής ποσών·
               
            
                  —
               
               
                  να καταδικάσει το αντίδικο κατ’ αναίρεση στα έξοδα τόσο της πρωτοβάθμιας όσο και της κατ’ αναίρεση δίκης.
               
            
         Λόγοι αναιρέσεως και κύρια επιχειρήματα
      
      Ο αναιρεσείων προβάλλει ότι, κατά την εξέταση της προσφυγής ακυρώσεως που είχε ασκήσει, το Γενικό Δικαστήριο υπέπεσε σε πολλαπλά νομικά σφάλματα, τα οποία κατά κύριο λόγο απορρέουν από μια σύγχυση μεταξύ αγωγής λόγω αδικαιολόγητου πλουτισμού και μιας υποθετικής αμφισβητήσεως των κανόνων για την εκκαθάριση των συνταξιοδοτικών δικαιωμάτων.
      Με τον πρώτο λόγο προβάλλεται η ύπαρξη νομικού σφάλματος, καθόσον το Γενικό Δικαστήριο έκανε δεκτό ότι υφίσταται νομική βάση για τη διαπίστωση αδικαιολόγητου πλουτισμού, καθώς και έλλειψη αιτιολογήσεως της προσβαλλομένης αποφάσεως.
      Με τον δεύτερο λόγο αναιρέσεως προβάλλεται νομικό σφάλμα του Γενικού Δικαστηρίου όσον αφορά την εφαρμογή του κανόνα περί ελαχίστου ορίου διαβιώσεως.
      Με τον τρίτο λόγο αναιρέσεως προβάλλεται νομικό σφάλμα καθόσον το Γενικό Δικαστήριο έκανε δεκτό ότι δεν υφίσταται οικονομική εξαθλίωση.
      Με τον τέταρτο λόγο αναιρέσεως προβάλλεται παραβίαση του δικαίου της Ένωσης, δεδομένου ότι το Γενικό Δικαστήριο παρέβλεψε τη νομολογία Barroso Truta κ.λπ. κατά Δικαστηρίου της Ευρωπαϊκής Ένωσης (απόφαση της 18ης Σεπτεμβρίου 2018, T-702/16 P, EU:T:2018:557, σκέψεις 104 έως 106).